Sandy Brinck (S), 2002-04-30:
Den tidligere regering tog en række initiativer til klare forbedringer af dyrevelfærden, ikke mindst for landbrugsdyr.
Der er bl.a. gennemført nye lovgivningskrav for
smågrise, avls- og slagtesvin, der bl.a. forbyder
fuldspaltegulv, stiller krav om overbrusningsanlæg og adgang til halm eller andet rodemateriale.
Det er bestemt ikke kun svineproduktionen, der rejser massive velfærdsproblemer.
I produktionen af æg og slagtekyllinger er der meget alvorlige velfærdsproblemer.
Men vi Socialdemokrater er enige med forslagsstillerne i, at der skal være nye initiativer, og vi ser Enhedslistens beslutningsforslag som et ønske i samme retning.
Socialdemokratiet har selv fremsat forslag til folketingsbeslutning, B 62, i denne folketingssamling.
Det samme har en række øvrige partier, og justitsministeren har udarbejdet en handlingsplan om samme emne.
Det lover godt for viljen til at følge op på den tidligere SR-regerings initiativer og sikre dyrevelfærden en fortsat central placering på Folketingets dagsorden og i den politiske debat.
Socialdemokratiet har den opfattelse, at vedtagelsen af nye bestemmelser om omfattende forbedringer af dyrevelfærd, f.eks. ved nye forbedringer af arealkrav i svine- og slagtekyllingeproduktionen m.v. bør gennemføres som fælles EU-bestemmelser, idet landbrugets konkurrenceevne i høj grad afhænger af, at pladskravene er ens i alle EU-landene.
Det er derfor Socialdemokratiets opfattelse, at regeringen op til og under det danske EU-formandskab skal fremsætte forslag til eller støtte forslag fra EU-Kommissionen, der forbedrer arealkravene i svine- og slagtekyllingeproduktion, indfører minimumsbestemmelser for burstørrelse ved pelsdyrproduktion, indfører krav til indretning af køretøjer til transport af dyr og komme med forslag om, at der indføres en maksimumgrænse for transport af dyr på 8 timer i hele EU samt bedre håndhævelsesregler, forbedre forholdene for dyr i zoologiske haver m.v. og indføre totalt forbud i hele EU mod at bruge dyreforsøg i kosmetikproduktion.
I Danmark kan vi også gøre mere for at forbedre dyrevelfærden på egen hånd.
Socialdemokratiet foreslår derfor, at regeringen inden udgangen af 2002 skal komme med et forslag til ændring af dyreforsøgsloven bl.a. gennem krav om bedre vilkår for forsøgsdyr samt større åbenhed om dyreforsøg.
Her er vi ikke enige med regeringen i, at Danmark skal afvente færdiggørelsen af forhandlingerne i Europarådet.
Vi ønsker handling nu.
Det arbejde, den tidligere regering igangsatte vedrørende udarbejdelse af nye regler med forbud mod hold af særlig farlige dyrearter, herunder også farlige hunde,
kan jeg se i ministerens handlingsplan, at den nuværende regering viderefører.
Vi ser frem til lovforslag fra regeringen i den kommende folketingssamling.
bl.a. på rideskoler og byggelegepladser
I Socialdemokratiet er vi tilfredse med, at regeringen nu vil følge vores forslag om at nedsætte en arbejdsgruppe, der kan udarbejde disse nye regler til vedtagelse inden udgangen af 2002.
Som det er fremgået af min tale, har vi nogle andre prioriteringer end forslagsstillerne til beslutningsforslag nr. B 82.
Det forhindrer os ikke i også at samarbejde med Enhedslisten i Folketingets Retsudvalg om de initiativer, vi er enige om, og her er det først og fremmest transporten af slagtedyr, der trænger sig på.
Vi ser frem til justitsministerens og fødevareministerens redegørelse på dette område i det samråd, vi har indkaldt ministrene til i den kommende uge i Retsudvalget.